কীর্তি সুরেশ

কীর্তি সুরেশ (জন্ম: ১৭ অক্টোবর ১৯৯২) একজন ভারতীয় চলচ্চিত্র অভিনেত্রী, যিনি মূলত তামিল, তেলুগু এবং মালয়ালম চলচ্চিত্রে অভিনয় করে থাকেন। তিনি অভিনেত্রী সাবিত্রীর জীবনী নিয়ে নির্মিত চলচ্চিত্র মহানটী (২০১৮)-তে তার অভিনয়ের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেছিলেন।

কীর্তি ভারতীয় চলচ্চিত্র প্রযোজক সুরেশ কুমার এবং অভিনেত্রী মেনকার মেয়ে। কীর্তি ২০০০-এর দশকের গোড়ার দিকে শিশু অভিনেত্রী হিসাবে অভিনয় শুরু করেছিলেন এবং ফ্যাশন ডিজাইনের উপর পড়াশোনা শেষে তিনি পুনরায় অভিনয়জীবনে ফিরে আসেন। ২০১৩ সালের মালয়ালম চলচ্চিত্র গীতাঞ্জলি-তে অভিনয়ের মাধ্যমে তিনি চলচ্চিত্রে অভিষেক করেছিলেন। তিনি বিভিন্ন উল্লেখযোগ্য চলচ্চিত্রে অভিনয় করেছেন, যেমন: রিং মাস্টার (২০১৪), ইধু এন্না মায়াম (২০১৫), রজনী মুরুগান (২০১৬), রেমো (২০১৬), নেনু সাইলাজা (২০১৬), বৈরভা (২০১৭), নেনু লোকাল, (২০১৭) থানা সর্ন্ধা কুট্টম (২০১৮), মহানটী (২০১৮), সান্দাকোজি ২ (২০১৮) এবং সরকার (২০১৮) ইত্যাদি।

 প্রারম্ভিক জীবন 
কীর্তির জন্ম মালয়ালম চলচ্চিত্র প্রযোজক ও পরিচালক সুরেশ কুমার এবং তামিল অভিনেত্রী মেনকা'র পরিবারে। রেবতী সুরেশ নামে তার একজন বড় বোন রয়েছে। চতুর্থ শ্রেণি পর্যন্ত কীর্তি তামিলনাড়ুর চেন্নাইয়ের বিদ্যালয়ে পড়াশোনা করেছিলেন। পরবর্তীতে পার্ল একাডেমি, যেখানে তিনি পোশাক নকশাকরণে স্নাতক ডিগ্রি অর্জন করেছিলেন, সেখানে যোগদানের জন্য চেন্নাই ফিরে আসার পূর্বে তিনি তিরুবনন্তপুরমের পাত্তমে কেন্দ্রীয় বিদ্যালয়ে পড়াশোনা করেছিলেন। লন্ডনে দুই মাসের ইন্টার্নশীপ শেষ করার আগে স্কটল্যান্ডে চার মাস ধরে একটি বিনিময় কর্মসূচিতেও সময় কাটিয়েছিলেন তিনি। অভিনয়ে ক্যারিয়ার গড়ার পরেও এক বিবৃতিতে তিনি জানিয়েছিলেন যে, "নকশাকরণকেও তিনি গুরুত্ব সহকারে একটি পেশা হিসাবে বিবেচনা করেন"।

 কর্মজীবন 
২০০০-এর দশকের গোড়ার দিকে কীর্তি তার পিতার প্রযোজিত চলচ্চিত্র, যেমন: পাইলটস (২০০০), আচানিয়ানেনিক্কিষ্টম (২০০১), কুবেরান (২০০২) এবং কয়েকটি টেলিভিশন ধারাবাহিকে শিশু অভিনেত্রী হিসাবে কাজ করেছিলেন। কুবেরান-এর ১১ বছর পরে তিনি প্রিয়দর্শনের ভৌতিক চলচ্চিত্র গীতাঞ্জলি-তে মুখ্য অভিনেত্রী হিসাবে অভিনয়ে আত্মপ্রকাশ করেছিলেন, যেখানে তিনি দ্বৈত ভূমিকায় অভিনয় করেছিলেন। তিনি তখনো পড়াশোনা করছিলেন এবং সেমিস্টার বিরতির সময় গীতাঞ্জলি-র শুটিংয়ে অংশ নিয়েছিলেন। চলচ্চিত্রটি ও তার অভিনয় সম্পর্কে মিশ্র মন্তব্যের সৃষ্টি হয়েছিল, সিফি তাকে নিয়ে লিখেছিল যে, "তিনি মোটামুটি চেষ্টা করেছেন, তবে দ্বৈত চরিত্রগুলিতে কেবল সীমিত অনুভূতিই তৈরি হয়েছে", যখন রেডিফ লিখেছিল, "তিনি একটি দারুণ ভূমিকা পেয়েছেন, তবে তিনি তার অভিনয়ের ক্ষমতা দিয়ে অন্য বিষয়ে মুগ্ধ করেছেন"। ২০১৪ সালে কীর্তি অভিনীত পরবর্তী চলচ্চিত্রটি ছিল রাফি পরিচালিত রিং মাস্টার, যেখানে তিনি দিলীপের বিপরীতে অভিনয় করেছিলেন। ছবিটিতে তিনি একজন অন্ধ মেয়ের ভূমিকায় অভিনয় করেছিলেন, যা তিনি গীতাঞ্জলি-তে তার দ্বৈত ভূমিকার চেয়ে অনেক বেশি চ্যালেঞ্জিং বলে দাবি করেছিলেন। চলচ্চিত্রটি বাণিজ্যিককভাবে সফল হয়েছিল এবং সিফি চলচ্চিত্রটিকে "সুপার হিট" হিসাবে অভিহিত করেছিল।

২০১৪ সালে কীর্তি মালয়ালমের বাইরেও কাজ শুরু করেছিলেন এবং একসাথে বেশ কয়েকটি তামিল চলচ্চিত্রে অভিনয়ের জন্য চুক্তিবদ্ধ হয়েছিলেন। তামিলে তার অভিনীত প্রথম চলচ্চিত্র ছিলো এ.এল. বিজয়ের প্রণয়ধর্মী-কৌতুকপ্রদ ইধু এন্না মায়াম (২০১৫), এটিতে তিনি বিক্রম প্রভুর বিপরীতে অভিনয় করেছিলেন, যদিও চলচ্চিত্রটি বক্স অফিসে দুর্দান্ত সাফল্য অর্জন করতে ব্যর্থ হয়েছিল। ২০১৫ সালের পুরো সময় ব্যস্ততা এবং বড় প্রকল্পগুলির জন্য তাকে কৃষ্ণা'র মানে থানে পায়ে এবং ডিকে'র কাভালাই ভেন্ডম-সহ যে চলচ্চিত্রগুলিতে ইতোমধ্যে কাজ শুরু করেছিলেন, সেগুলি থেকে বেরিয়ে আসতে হয়েছিল। ফলশ্রুতিতে, তিনি শিবাকার্তিকেয়নের সাথে পর-পর দুটি চলচ্চিত্র রজনী মুরুগান এবং রেমো-তে কাজ করেছিলেন; পাশাপাশি ধনুশের সাথে প্রভু সোলায়মানের থোদারি-তেও কেন্দ্রীয় চরিত্রে অভিনয় করেছিলেন। তার অভিষেক তেলুগু চলচ্চিত্রটি ছিল নেনু সাইলাজা (২০১৬), যেখানে তিনি অভিনেতা রাম পথিনেনির বিপরীতে অভিনয় করেছিলেন। ২০১৭ সালের জানুয়ারিতে কীর্তি ভারতন পরিচালিত বৈরভা-য় অভিনেতা বিজয়ের বিপরীতে অভিনয় করেছিলেন। এছাড়াও ২০১৭ সালে তিনি তামিল চলচ্চিত্র পাম্ভু সত্তাই এবং তেলুগু চলচ্চিত্র নেনু লোকাল-এ অভিনয় করেছিলেন।

২০১৮-এর শুরুর দিকে তিনি অগ্নিয়াথবাসী এবং থানা সর্ন্ধা কুট্টম-এ অভিনয় করেছিলেন। তিনি নাগ অশ্বিন এর তেলুগু-তামিল দ্বিভাষিক চলচ্চিত্র মহানটী-তে অভিনয় করেছিলেন, যেখানে তিনি দক্ষিণের প্রয়াত অভিনেত্রী সাবিত্রীর ভূমিকা পালন করেন এবং যার জন্য তার অভিনয় সমালোচকদের দ্বারা প্রশংসিত হয়েছিল। তার মুক্তিপ্রাপ্ত সর্বশেষ চলচ্চিত্রগুলির মাঝে রয়েছে বিক্রমের বিপরীতে স্যামি এর সিক্যুয়েল স্যামি স্কয়ার, বিশালের বিপরীতে সান্দাকোজি ২ এবং সরকার শিরোনামে এ.আর. মুরুগাদোসের চলচ্চিত্র, যেখানে তিনি বিজয়ের সাথে অভিনয় করেছিলেন।

২০১৯ সাল পর্যন্ত তিনি প্রিয়দর্শন পরিচালিত মালয়ালম চলচ্চিত্র মারাক্কর: আরবিকাদালিন্তে সিংহাম-এর মতো একাধিক প্রকল্পে অংশ নেওয়ার জন্য স্বাক্ষর করেছিলেন। রাহুল রবীন্দ্রন পরিচালিত এবং নাগার্জুন অভিনীত চলচ্চিত্র মনমধুদু ২-এ তার একটি বিশেষ উপস্থিতি রয়েছে।

 চলচ্চিত্রের তালিকা 

 বছর শিরোনাম ভূমিকা ভাষা মন্তব্য  ২০০০ পাইলটস স্বভূমিকায় মালয়ালম শিশু শিল্পী  ২০০১ আচানিয়ানেনিক্কিষ্টম কুঞ্জুনির সহপাঠী  ২০০২ কুবেরান সিদ্ধার্থের দত্তক নেওয়া শিশু  ২০১৩ গীতাঞ্জলি গীতা, অঞ্জলি অভিষেক চলচ্চিত্র  ২০১৪ রিং মাস্টার কার্তিকা  ২০১৫ ইধু এন্না মায়াম মায়া তামিল অভিষেক তামিল চলচ্চিত্র  ২০১৬ নেনু সাইলাজা সাইলাজা তেলুগু অভিষেক তেলুগু চলচ্চিত্র  রজনী মুরুগান কার্তিকা দেবী তামিল  থোদারী সরোজা  রেমো কাব্য  ২০১৭ বৈরভা মালারভিজী  পাম্ভু সত্তাই ভেনী  নেনু লোকাল কীর্তি তেলুগু ২০১৮ অগ্নিয়াথবাসী সুকুমারী  থানা সের্ন্ধা কুট্টম মধু তামিল  মহানটী সাবিত্রী তেলুগু বিজয়ী, শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার  সীমা রাজা ভূমি তামিল ক্ষণিক চরিত্রাভিনয়  স্যামি স্কয়ার দিয়া  সান্দাকোজি ২ সেম্বারুতী  সরকার নীলা  ২০১৯ মনমধুদু ২ সুমা তেলুগু ক্ষণিক চরিত্রাভিনয়  ২০২০ পেঙ্গুইন রিদম  তামিলতেলুগু অ্যামাজন প্রাইম চলচ্চিত্র  মিস ইন্ডিয়া মনসা সংযুক্তা তেলুগু   ২০২১ জাথি রত্নালু ভানাযক্ষী ক্ষণিক চরিত্রাভিনয়  রঙ দে অনু  আন্নাত্থে থাঙ্গা মীনাক্ষী তামিল   মারাক্কর: আরবিকাদালিন্তে সিংহাম আর্চা মালয়ালম  ২০২২ গুড লাক সখি সখি তেলুগু  শানী কায়িধাম পন্নি তামিল  সারকারু ভারি পাতা কলাবতী তেলুগু   ভাশি মাধবী মোহন মালয়ালম   ২০২৩ দসরা  বেন্নেলা তেলুগু  মামান্নান  লীলা  ভোলা শংকর  তেলুগু   ২০২৪ সাইরেন  ইন্সপেক্টর কে. নন্দিনী তামিল  কল্কি ২৮৯৮ এডি বুজ্জি তেলুগু কন্ঠাভিনয়    রঘু তাতা  কায়লাভিঝি পান্ডিয়ান "কায়াল" / কে. পান্ডিয়ান তামিল      মীরা বর্মা হিন্দি  ২০২৫   রিতা তামিল নির্মাণাধীন    নির্মাণাধীন

 মিউজিক ভিডিও 
 বছর  শিরোনাম সঙ্গীতশিল্পী সুরকার ভাষা মন্তব্য  ২০২২ গান্ধারী অনন্যা ভাট পবন সিএইচ তেলুগু কোরিওগ্রাফ করেছেন বৃন্দা 

 টেলিভিশন 
 বছর  অনুষ্ঠান চরিত্র চ্যানেল  মন্তব্য   ২০০৩ গৃহনধন অজানা ডিডি মালয়ালম  শিশু শিল্পী; টেলিফিল্ম ഞാന്‍ കീര്‍ത്തി; മേനകയുടെ മകള്‍ . mangalam.com (16 August 2013). Retrieved on 26 January 2014.  ২০০৪  সান্থানা গোপালাম  সূর্য টিভি  শিশু শিল্পী; ধারাবাহিক  ২০০৫  কৃষ্ণ কৃপা সাগরম  অমৃতা টিভি শিশু শিল্পী; ধারাবাহিক   ২০২৪ বুজ্জি অ্যান্ড ভৈরবা  অ্যামাজন প্রাইম ভিডিও বুজ্জি চরিত্রে কন্ঠাভিনয়  ২০২৫ আক্কা    

 পুরস্কার ও মনোনয়ন 
 বছর পুরস্কার  বিভাগ  চলচ্চিত্র  ফলাফল   ২০১৪  তৃতীয় দক্ষিণ ভারতীয় আন্তর্জাতিক চলচ্চিত্র পুরস্কার  শ্রেষ্ঠ নবাগতা অভিনেত্রী — মালয়ালম  গীতাঞ্জলি     ১৬তম এশিয়ানেট চলচ্চিত্র পুরস্কার  বর্ষসেরা নতুন মুখ     ২০১৫  এডিসন পুরস্কার  বর্ষসেরা উদীয়মান নারী তারকা ইধু এন্না মায়াম     ২০১৬  ৫ম দক্ষিণ ভারতীয় আন্তর্জাতিক চলচ্চিত্র পুরস্কার  শ্রেষ্ঠ নবাগতা অভিনেত্রী — তামিল     ২০১৭  ৬৪তম ফিল্মফেয়ার পুরস্কার দক্ষিণ  শ্রেষ্ঠ অভিনেত্রী — তেলুগু  নেনু সাইলাজা     ৬ষ্ঠ দক্ষিণ ভারতীয় আন্তর্জাতিক চলচ্চিত্র পুরস্কার  শ্রেষ্ঠ নবাগতা অভিনেত্রী — তেলুগু     জি তেলুগু সুবর্ণ পুরস্কার  শ্রেষ্ঠ অভিনেত্রী   বর্ষসেরা মনোরঞ্জক     ২০১৮  মেলবোর্নের ভারতীয় চলচ্চিত্র উৎসব  শ্রেষ্ঠ অভিনেত্রী  মহানটী     ২০১৯  নরওয়ে তামিল চলচ্চিত্র উৎসব পুরস্কার  শ্রেষ্ঠ অভিনেত্রী  নাদিগইয়ার থিলগম     বিশেষ জুরি পুরস্কার   এডিসন পুরস্কার  শ্রেষ্ঠ অভিনেত্রী     জাতীয় চলচ্চিত্র পুরস্কার  শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার  মহানটী     জি সিনে পুরস্কার — তেলুগু  শ্রেষ্ঠ অভিনেত্রী     ৮ম দক্ষিণ ভারতীয় আন্তর্জাতিক চলচ্চিত্র পুরস্কার  শ্রেষ্ঠ অভিনেত্রী — তেলুগু     টিএসআর — টিভি৯ জাতীয় চলচ্চিত্র পুরস্কার  শ্রেষ্ঠ অভিনেত্রী     ৬৬তম ফিল্মফেয়ার পুরস্কার দক্ষিণ  শ্রেষ্ঠ অভিনেত্রী — তেলুগু     ২০২১ ১০ম দক্ষিণ ভারতীয় আন্তর্জাতিক চলচ্চিত্র পুরস্কার শ্রেষ্ঠ অভিনেত্রী — তামিল পেঙ্গুইন  

 আরও দেখুন 
 ভারতীয় চলচ্চিত্র অভিনেত্রীদের তালিকা

 তথ্যসূত্র 

 বহিঃসংযোগ 




বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:তেলুগু জি সিনে পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ভারতীয় শিশু অভিনেত্রী
বিষয়শ্রেণী:মালয়ালম টেলিভিশন অভিনেত্রী